text: Ny stofskiftebehandling ændrede Christinas liv
  06 august 2013 kl. 12.46
  Christina Gjelstrup Andersen har kæmpet forgæves siden 2009 mod sit lave stofskifte, men efter hun skiftede behandling for to måneder siden, mærker hun tydelige forbedringer.
  Det lave stofskifte gik ud over hukommelsen og energien. Hun læste til markedsføringsøkonom to år inden, hun fik diagnosen, men hun husker intet fra uddannelsen. Motion var uoverskueligt, fordi kroppen ikke havde kræfterne.
  - Jeg har ikke længere dage, hvor jeg ikke orker at gå op ad trappen, og jeg kan cykle 30 kilometer uden at blive træt, siger Christina Gjelstrup Andersen.
  Energien og oveskuddet er vendt tilbage, og vægten er på vej ned. Der er stadig langt igen for Christina Gjelstrup Andersen, men efter to måneder, hvor hun endelig har fået den rigtige behandling, går det den rigtige vej.
  Du kan følge Christinas liv tættere på hendes blog herunder.
  Christinas blog
  